
CONVOCATÒRIA



Subvencions econòmiques a esportistes individuals, considerants d’elit residents al municipi de Vandellòs i l’Hospitalet de l’Infant.


Règim específic de la convocatòria

Règim específic de la convocatòria: bases de subvencions econòmiques a esportistes individuals, considerants d’elit residents al municipi de Vandellòs i l’Hospitalet de l’Infant, publicades al BOPT núm. 06227 de 18 de juliol de 2024,  i figuren íntegrament transcrites a la pàgina web de l'Ajuntament de Vandellòs i l’Hospitalet de l’Infant, en la secció de Govern Obert i Transparència: Convocatòries de subvencions i ajuts.

Crèdit pressupostari

Crèdit pressupostari al qual s’imputen les subvencions del pressupost municipal de despesa de l’any 2025, per un import total de 8.000,00 euros a càrrec de l’aplicació pressupostària 13 341 48020  Aportacions esportistes individuals.

Objecte

L’objecte, les condicions i la finalitat de la concessió de subvencions convocades, els requisits per sol·licitar-les, els documents i informacions que s’han d’adjuntar a la sol·licitud, així com els criteris de valoració i repartiment consten a les bases específiques reguladores de la convocatòria.

Els/les sol·licitants hauran d’acreditar mitjançant declaració responsable que reuneixen els requisits per a ser beneficiari/ària previstos en l’article 13 de la Llei 38/2003, de 18 de novembre, General de Subvencions, així com l’acompliment de les obligacions tributàries i amb la Seguretat Social (o, en aquest cas, presentar l’autorització perquè l’Ajuntament pugui consultar aquestes dades)


Règim de la concessió

Règim de la concessió: concurrència competitiva. Convocatòria oberta.


Òrgans d’instrucció i resolució  

Òrgan competent per a la instrucció del procediment: Àrea d’Esports.
Òrgan competent per a la resolució del procediment: Junta de Govern.


Terminis 

Termini de presentació de sol·licituds: dins del termini de 30 dies hàbils a comptar de l’endemà de la data de publicació de l’anunci de la convocatòria al BOP.

Presentació de sol·licituds

Forma de presentació de les sol·licituds: electrònicament, o bé presencialment a les oficines municipals d’atenció al ciutadà.

Resolució, notificació i règim aplicable

Termini de resolució i notificació:  60 dies de la data final de presentació de sol·licituds.

Mitjà de notificació de la resolució: publicació a la seu electrònica.

Règim d’acceptació: tàcita, si no es manifesta el contrari en el termini d’un mes des de la notificació de la resolució.

Règim general aplicable: Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions; Ordenança Municipal de Subvencions; Llei 39/2015, d’1 d’octubre, del procediment administratiu comú de les administracions públiques i la Llei 26/2010, de 3 d’agost, de règim jurídic i de procediment de les administracions públiques de Catalunya.

Les resolucions dictades en execució de la convocatòria exhaureixen la via administrativa.

Règim de recursos contra els actes administratius dictats en execució de la convocatòria: recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Tarragona. De manera alternativa i potestativa, recurs de reposició, en el termini màxim d’un mes des de l’endemà de la notificació.












